### U Z N E S E N I E

**z rokovania obecného zastupiteľstva v Margecanoch konaného dňa 11.1.2016**

**Uznesenie číslo: 13**

# A. B e r i e n a  v e d o m i e

**1.** informáciu o Programe rozvoja obce Margecany 2016+.

**2.** správu o kontrolnej činnosti hlavného kontrolóra obce za rok 2015 a správu o výsledku kontroly prijatých uznesení.

# B. S c h v a ľ u j e

**1.** podanie žiadosti o poskytnutie podpory formou úveru na Štátny fond rozvoja bývania na účel - kúpa obecných nájomných bytov (U413) na základe kúpnej zmluvy,.

**2.** podanie žiadosti o poskytnutie dotácie na obstaranie nájomného bývania na účel sociálneho bývania na Ministerstvo dopravy, výstavby a regionálneho rozvoja Slovenskej republiky, čím zároveň súhlasí s podmienkami na poskytnutie dotácie ustanovenými zákonom č. 443/2010 Z. z. o dotáciách na rozvoj bývania a o sociálnom bývaní platné v čase podania žiadosti a podanie žiadosti o poskytnutie dotácie na obstaranie technickej vybavenosti v  rozsahu vodovodná prípojka, kanalizačná prípojka, spevnené plochy a parkoviská k stavbe „Nadstavba 13 BJ Margecany“podľa zákona č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov z Ministerstva dopravy, výstavby a regionálneho rozvoja Slovenskej republiky.

**3.** program rozvoja bývania na roky 2016 – 2020 s výhľadom do roku 2025.

**4.** predĺženie platnosti uznesenia č.26/2014/B-8 zo dňa 23.6.2014 a následne uznesenia č.2/2015/B-9 zo dňa 19.1.2015 vo veci poskytnutia nenávratného finančného príspevku pre PhDr. Sokolského Stanislava na nákup prídavného zariadenia Speedy –B26 k invalidnému vozíku vo výške 150 € z položky reprezentačné poslanci do 30.6.2016.

Finančný príspevok je žiadateľ povinný zúčtovať do 31.7.2016, nepoužitý finančný príspevok vrátiť obci do 31.7.2016.

# C. S ú h l a s í

**1.**

**a/** s investičným zámerom obce realizovať kúpu obecných nájomných bytov zrealizovaných stavebníkom BD Plus s.r.o., Maurerova 11, Krompachy, uvedených v kolaudačnom rozhodnutí č. 1429/KR/2015 zo dňa 15. 12. 2015 a na LV č. 1844, názov stavby Nadstavba 13 BJ Margecany, počet b. j. 13, stavebný objekt SO 01 Nadstavba 13 BJ, v kat. území Margecany, na pozemku parcela č. C KN 98/1, podľa spracovanej PD, ktorej spracovateľom je A.P.Termoprojekt, Markušovská cesta 2, 052 01 Spišská Nová Ves,v celkovej výške 574 800€,

**b/** so spôsobom financovania realizácie kúpy obecných nájomných bytov prostredníctvom úveru zo ŠFRB (60%) a dotácie z MDVRR SR (40%),

**c/** so zabezpečením záväzku voči ŠFRB - nehnuteľnosťou - bytmi- Nadstavba 13 BJ Margecany, na pozemku parcela č. C KN 98/1, a priľahlý pozemok C KN č. 99/3, zastavané plochy a nádvoria, ktorý zabezpečuje prístup k verejnej komunikácii,

**d/** s prijatím záväzku:

- zachovať nájomný charakter bytov po dobu lehoty splatnosti úveru zo ŠFRB, najmenej však po dobu 40 rokov,

- zriadiť záložné právo na obstarané nájomné byty v prospech ŠFRB vrátane pozemku pod bytovým domom,

- zriadiť záložné právo na zachovanie nájomného charakteru bytov obstaraných podľa zákona č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov v prospech Ministerstva dopravy, výstavby a regionálneho rozvoja Slovenskej republiky.

- dodržať pri prenájme ustanovenia osobitného predpisu (§ 22 zákona č. 443/2010 Z. z.),

- vyčleňovať finančné prostriedky v rozpočte obce a zabezpečiť tak v prípade poskytnutia úveru z prostriedkov ŠFRB jeho splácanie počas celej doby jeho platnosti a to v pravidelných mesačných splátkach, pre rok 2016 vyčleniť v rozpočte obce minimálne 3 mesačné splátky,

**2.**

**a/** s investičným zámerom obce realizovať kúpu technickej vybavenosti k stavbe „Nadstavba 13 BJ Margecany“, zrealizovanej stavebníkom BD Plus s.r.o., Maurerova 11, Krompachy, na pozemkoch C KN č. 99/3 - zastavané plochy a nádvoria, 362/18 – zastavané plochy a nádvoria, 736/2 – zastavané plochy a nádvoria, v kat. území Margecany, v rozsahu:

- vodovodná prípojka a kanalizačná prípojka, zhotovená podľa projektovej dokumentácie, ktorej spracovateľom je A.P.Termoprojekt, Markušovská cesta 2, 052 01 Spišská Nová Ves a ktorá je uvedená v kolaudačnom rozhodnutí č. 1429/KR/2015 zo dňa 15. 12. 2015,

- technická vybavenosť spevnené plochy a parkoviská (komunikácia a odstavná plocha), zhotovenej podľa projektovej dokumentácie, ktorej spracovateľom je LABUDA-ASI s.r.o., Obchodná 52/30, Hrabušice, ktorá je uvedená v kolaudačnom rozhodnutí č. 2015/1450/KR zo dňa 14. 12. 2015,

**b/** so spôsobom financovania kúpy technickej vybavenosti za kúpnu cenu 27 960 €, v tom vodovodná prípojka 2 560 €, kanalizačná prípojka 3 990 €, komunikácia 14 780 €, odstavné plochy 6 630 € formou:

- dotácie z MDVaRR SR vo výške 70% oprávnených nákladov jednotlivých druhov obstarávanej technickej vybavenosti ,

- z rozpočtu Obce Margecany vo výške 30% oprávnených nákladov jednotlivých druhov obstarávanej technickej vybavenosti,

**c/** s prijatím záväzku:

- vyčleniť v rozpočte obce náklady súvisiace s obstaraním technickej vybavenosti stavby - Nadstavba 13 BJ Margecany z vlastných zdrojov vo výške 8 400 €.

# D. P o v e r u j e

**1.** starostu obce podpísaním ročnej zmluvy č. 8/2016 o zbere, odvoze, zneškodňovaní komunálneho odpadu a výkonu iných činností s firmou Ekover, s.r.o. Spišské Vlachy.

**2.** starostu obce rokovaním s Ministerstvom pôdohospodárstva a rozvoja vidieka SR vo veci vrátenie finančných prostriedkov na základe výzvy – č.p.1571/2015 zo dňa 21.12.2015. V prípade neuzatvorenia dohody poveruje starostu obce zabezpečením úhrady časti NFP v lehote stanovenej vo výzve.

**3.** starostu obce podpísaním dodatku č.1 k Zmluve o nadstavbe domu –Nadstavba 13 BJ Margecany zo dňa 11.2.2014.

**4.** starostu obce podpísaním kúpno-predajnej zmluvy s firmou BD Plus s.r.o. Krompachy vo veci odkúpenia stavby a technickej vybavenosti k stavbe „Nadstavba 13 BJ Margecany .

 Ing. Igor Petrik

 starosta obce